Kraniet, der i midten af februar blev fundet på Tversted Strand, og som i starten af maj blev sendt til DNA-undersøgelse på Retsmedicinsk Institut er nu færdigundersøgt. Dog uden at disse har givet svar på identiteten tilhørende kraniet. - Kraniet er for gammelt til at lave en DNA-profil på, fortæller vicepolitikommisær Søren Bach fra lokalpolitiet i Hjørring. Det kan dermed udelukkes, at det stammer fra en af de to savnede personer fra Hirtshals. - Hvis kraniet stammer fra en af de to savnede, ville man højst sandsynligt kunne have lavet en DNA-profil. De forsvandt i 2008 og 2011, og hvis kraniet var fra en af dem, ville det ikke være for gammelt til at lave en DNA-profil på. Kraniet opbevares nu på Retsmedicinsk Institut i Aarhus. Såfremt teknologien i fremtiden forbedres vil man her igen forsøge at lave en DNA-profil på det.

Referat:
Kraniet fra Tversted Strand er færdigundersøgt. Dog uden at disse kan give svar.